# Балкан махала

### от Уикипедия, свободната енциклопедия

Изображението на региона на Балкан махала - физическа карта е възможно да бъде изтрито, тъй като вероятно нарушава нечии авторски права или някой уикипедианец счита, че не е подходящо. Ако имате аргументи в негова защита или разполагате с по-добър илюстративен материал, можете да помогнете на Уикипедия!

Балкан махала е село в Южна България. То се намира в община Лъки, Област Пловдив.

Балкан махала
Данни
Област: | Пловдив
Община: | Лъки
Население: | 0 (13/09/2005)
Надм. височина: | 1395 м
Пощ. код: | 4245
Тел. код: | 030528
Геогр. положение: | 41° 45' сев. ш. 24° 51' изт. д.
МПС код: | `РВ`
Кмет или наместник
Име Фамилия

## [редактиране] География

Село Балкан махала - поглед от север.

Село Балкан махала се намира в планински район в Переликско-преспанския дял на източните Родопи в района на община Лъки, Пловдивска област. Разположено е в местност с югозападно изложение, в близост до река Манастирска - бистър балкански поток, в който се въди балканска пъстърва. Южно от селото се намира един от най-високите родопски върхове Преспа (Чил тепе), с 2001 метра надморска височина от където при изгрев слънце се открива панорама към Беломорието. Местността е силно насечена от редуващи се дълбоки дерета, била и върхове. Крушoвска река ограничава землището откъм североизток, река Манастирска от запад, а от юг връх Преспа.

Карта на района на село Балкан махала - Община Лъки
Село Балкан махала - поглед от юг.

## [редактиране] История

Село Балкан Махала е заселено през 1850 година. Основателите му са жителите от с.Давидково: Балигаджа, Емин Гаджа, Мазъра, Ахмед Салих Куцото, Хасангара и други, начело с Шериф ага (Кара Шериф). Землището на Балкан махла е част от Общия балкан, затова се е и нарекло Балкан махала. Кара Шериф постепенно завладял една пета от нивите, ливадите и горите на землището на новата махала и станал нейният неоспорван първенец. Той закупил и една пета част от планината Гърковица, пострил си чифлик, имал 5 чифта волове и 700-800 овце, 40 глави едър добитък (мулета, крави и коне). Шериф Ага бил считан за много съобразителен и находчив стопанин. Той довел вода до своята къща, направил там вир, а от вира до нивите прокопал една вада, по която течащата вода пренасяла оборския тор от торището до нивите.

Шериф ага единствен в селото имал „ачик одая“, в която приемал приходящи гости и случайни минувачи. Всеки гостенин на одаята имал право да се нахрани с айран и хляб.

През 1902 година балканмахаленци се изселили в Турция, тъй като след Освобождението границата с Турция минавала на километри от селото и то попаднало в пределите на България. Цялото село Манастир, заедно със жените и децата излязло на турско-българската граница да изпрати своите „комшии“.

През 1903 година в запустялото село Балкан Махала се заселили давидковците: братя Ченгалови, Панайот Георгиев, Христо и Георги Стоянови, Гаврил и Стоян Шодови, а по-късно към тях се присъединили Илия Терзиев, Петър Колев, Христо Стоев и Христо Урумов. След заселването на българите в Балкан махала, джамията била веднага разделена на две: едната част била превърната в училище, а другата в църква, която и до днес носи името „Св.Св.Кирил и Методий“.

## [редактиране] Културни и природни забележителности

Параклис „Пресвета Богородица“, построен от Йордан Панайотов на 2км. над село Балкан Махала и възстановен през 2002 година с дарения и помощ от жителите на селото.

## [редактиране] Редовни събития

## [редактиране] Други

Селото разполага с туристическа спалня със 25 легла, кухня и столова.

## [редактиране] Външни препратки

Взето от „http://bg.wikipedia.org../../../%D0%B1/%D0%B0/%D0%BB/%D0%91%D0%B0%D0%BB%D0%BA%D0%B0%D0%BD_%D0%BC%D0%B0%D1%85%D0%B0%D0%BB%D0%B0.html“.

Категории: Села в Област Пловдив

##### Views

- Статия
- Беседа
- Текуща версия

##### Търсене